- Hindi News
- No fake news
- TMC Activists Attacked Police During Political Violence In Bengal? Know The Truth Of This Viral Video
फेक न्यूज एक्सपोज:बंगाल में राजनीतिक हिंसा के दौरान TMC कार्यकर्ताओं ने पुलिस पर किया हमला? जानिए इस वायरल वीडियो का सच
क्या हो रहा है वायरल: बंगाल से चुनावी परिणाम के बाद अब राजनीतिक हिंसा की खबरें सामने आ रही हैं। अब सोशल मीडिया पर एक वीडियो वायरल हो रहा है। वीडियो में कई लोग पुलिस वाहन में तोड़-फोड़ और पुलिसकर्मी पर हमला करते हुए नजर आ रहे हैं।
दावा किया जा रहा है कि बंगाल में चल रही हिंसा को रोकने के लिए पुलिस को आना पड़ा, लेकिन TMC कार्यकर्ताओं ने उन्हीं पर हमला कर दिया। वीडियो शेयर कर कई लोग बंगाल में राष्ट्रपति शासन और ममता बनर्जी को गिरफ्तार करने की मांग कर रहे हैं।
और सच क्या है?
- वीडियो का सच जानने के लिए हमने वीडियो से जुड़े की-वर्ड्स गूगल पर सर्च किए। सर्च रिजल्ट में हमें वायरल वीडियो से जुड़ी खबर ओडिशा के लोकल न्यूज चैनल कलिंगा टीवी के यूट्यूब पर मिला।
- चैनल के मुताबिक, पुलिस पर हमले की ये घटना ओडिशा के भद्रक की है। जहां पुलिस द्वारा युवक की मौत के बाद स्थानीय लोगों ने पुलिस वैन को तोड़ दिया था।
- ये वीडियो चैनल पर 13 जनवरी, 2021 को अपलोड हुआ था।
- पड़ताल के दौरान हमें एक न्यूज वेबसाइट पर वीडियो से जुड़ी खबर मिली।
- वेबसाइट के मुताबिक, गाँव का एक दिव्यांग युवक अपनी बहन के घर जा रहा था। तभी पुलिस ने उसे कोयला चोरी के मामले में पकड़ने की कोशिश की। पुलिस से बचने के लिए वह युवक भागा और एक तालाब में गिर गया। युवक को तालाब से बचाने के बजाय पुलिस वहां से चली गई।
- इस घटना के बाद गांव में तनाव बढ़ गया। गुस्साई स्थानीय लोगों ने पुलिस की पिटाई की और पुलिस वैन में आग लगा दी।
- साफ है कि सोशल मीडिया पर वायरल हो रहा वीडियो बंगाल का नहीं बल्कि ओडिसा का है। वीडियो के साथ किया जा रहा दावा पूरी तरह गलत है।
tgl_Latn eng_Latn eng_Latn hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva